เสริมสร้างความมั่นใจ บริหารการเงิน อยู่ได้ด้วยตัวเอง
จะเป็นสาวมั่นอยู่ด้วยตัวเองได้ ต้องมั่นใจในสิ่งที่คุณเป็น โดยเริ่มจากเลิกโกหกตัวเอง อย่าพยายามเลียนแบบใครโดยเฉพาะผู้หญิงคนอื่น หาจุดแข็งและความสนใจของตัวเองให้เจอ จากนั้นก็ตั้งใจทำไปตามนั้นให้ดีที่สุด   อย่าเป็นเหยื่อของแฟชั่นหรือเทรนด์แย่ๆ ที่มาแล้วเดี๋ยวก็ไป จริงอยู่ ว่าแค่แต่งตัวดีคุณก็รู้สึกดีตามแล้ว แต่ต้องหาสไตล์ของตัวเองให้เจอ ใส่อะไรที่เสริมจุดเด่นจุดดีของตัวเอง จะได้สบายตัวแถมมั่นใจ อย่ากดดันตัวเองว่าต้องเป็นผู้หญิงจ๋า สาวๆ หลายคนรู้สึกแบบนั้น จนต้องแต่งตัวและทำท่าทำทางหวานแหววไปหมดเพราะกลัวจะดูไม่เป็นผู้หญิง แต่จริงๆ แล้วไม่จำเป็นเลยถ้าส่วนตัวคุณไม่ค่อย "หญิง" เท่าไหร่ ถ้าไม่ชอบแต่งหน้าก็ไม่ต้องแต่ง ไม่อยากใส่กระโปรงก็อย่าใส่ รวมถึงไม่ต้องทำอะไรที่ผู้หญิงทั่วไปเขาทำกัน อย่างการช้อปปิ้งหรือดูหนังรักโรแมนติก ถ้าไม่ตรงกับรสนิยมของคุณ บางทีเป็นเพราะความกลัวบางอย่าง คุณถึงไม่กล้าแยกตัวออกมาใช้ชีวิตของตัวเองสักที เช่น อาจจะกลัวการอยู่คนเดียว หรือมีปัญหาเรื่องวิตกอื่นๆ ทั่วไป บอกเลยใครๆ เขาก็เป็นกัน แต่ก็มีวิธีที่ทำแล้วสามารถเอาชนะความกลัวของคุณได้เช่นกัน   ลองบำบัดด้วยการเผชิญหน้ากับความกลัว (exposure therapy) เขาพิสูจน์กันมาแล้ว ว่าถ้ากลัวอะไรแล้วค่อยๆ ลองเผชิญหน้ากับมันทีละนิดเรื่อยๆ จะทำให้คุณหายกลัวได้ชะงัด เช่น ถ้าคุณเครียดหรือกลัวทุกครั้งที่ต้องพบปะพูดคุยกับคนแปลกหน้า แรกๆ ถ้าต้องไปงานไหน ก็ให้ลองชวนใครไปเป็นเพื่อนก่อน พอเริ่มชินก็ฉายเดี่ยวเลย ปรึกษาผู้เชี่ยวชาญ ถ้าอาการวิตกกังวลของคุณเป็นปัญหาต่อการใช้ชีวิตด้วยตัวเองหรือทำอะไรไม่สำเร็จสักที ก็อาจต้องปรึกษาคุณหมอหรือนักบำบัดมืออาชีพ รับรองว่าจะคลายความวิตกของคุณได้แน่นอน ย้ำกันอีกทีว่าอยู่ได้ด้วยตัวเองหมายถึงตัดสินใจเรื่องต่างๆ ในชีวิตได้เอง ไม่ใช่แปลว่าต้องปฏิเสธความช่วยเหลือหรือความหวังดีของคนอื่นไปซะหมด เป็นสาวมั่นก็สนิทและช่วยเหลือกันในหมู่เพื่อนฝูงและพี่น้องได้ ถ้าถึงคราวจำเป็นก็อย่ากลัวที่จะขอและรับความช่วยเหลือจากคนอื่นบ้าง  ขอความช่วยเหลือได้แต่ต้องชัดเจน บอกไปตรงๆ (อย่างสุภาพ) ว่าคุณต้องการอะไร แล้วรับความช่วยเหลือจากคนอื่นตามสมควร ผู้หญิงที่มองโลกในแง่บวกจะกลายเป็นสาวมั่นบุคลิกดีในสายตาคนอื่น แถมคุณเองก็จะรู้สึกดีกับตัวเองด้วย ทำให้มั่นใจและสตรองพอจะอยู่ได้ด้วยตัวเอง คิดลบน่ะเลิกไปเลย เปลี่ยนมาชื่นชมตัวเองเล็กๆ น้อยๆ ในแต่ละวันดีกว่า คุณคือคนเดียวที่จะเปลี่ยนชีวิตตัวเองได้อย่างแท้จริง ตัดสินใจอะไรไปก็ต้องรับผิดชอบ พอรู้สึกถึงอำนาจว่าคุณนี่แหละเจ้าชีวิตตัวเอง ทีนี้ความมั่นใจก็จะมาเต็ม แล้วอิสรภาพจะไปไหนเสีย การเป็นอิสระทางการเงินนี่แหละเรื่องสำคัญของการเป็นสาวมั่นที่อยู่ได้ด้วยตัวเอง จะบริหารเงินให้ได้ดีๆ ขั้นแรกคุณต้องรู้ซะก่อนว่าเดือนๆ นึงคุณใช้เงินไปเท่าไหร่ จดให้หมดว่าใช้อะไรไปบ้าง ลองดูสัก 2 เดือนก่อนจะได้พอเห็นภาพ  เก็บทุกรายละเอียด ทั้งรายจ่ายหลักและรายจ่ายยิบย่อย แยกออกมาให้เห็นชัดๆ เลยว่าคุณจ่ายค่าเช่าบ้าน ค่าบัตรเครดิต ค่าอาหาร และค่าเดินทางเท่าไหร่ รวมถึงค่าใช้จ่ายเพื่อการสังสรรค์และความบันเทิงด้วย ลองใช้แอพหรือระบบ online banking จะได้ติดตามรายจ่ายของคุณได้ง่ายและแม่นยำยิ่งขึ้น ถามตัวเองดูว่าทำไมถึงอยากและจำเป็นต้องยืนด้วยสองขาของตัวเอง เพราะอยากมีบ้านของตัวเองหรือเปล่า? หรือตั้งเป้าอยู่ให้ได้สบายๆ หลังเกษียณ? อะไรที่สำคัญที่สุดสำหรับคุณเรื่องเงินก็ให้เขียนลงไป เพราะถ้าเห็นเป้าหมายของตัวเองแบบจับต้องได้ คุณก็จะมีกำลังใจ กระตือรือร้นอยากทำตามแผนให้มีวินัยทางการเงิน ตั้งงบให้ชัดเจนว่าเรื่องไหนใช้เงินได้ไม่เกินเท่าไหร่ เช่น ถ้ารู้ตัวว่าต้องดูหนังอาทิตย์ละครั้งก็แบ่งงบมาทางนี้ด้วย กำหนดไปเลยว่าแต่ละอาทิตย์หรือแต่ละเดือนคุณอยากเก็บและใช้เท่าไหร่  แต่งบที่กำหนดก็ยืดหยุ่นได้ การเงินของคุณจะได้ไม่สะดุดไปหมดเวลาอยู่ๆ ราคาน้ำมันขึ้น หรือแมวเกิดป่วยกะทันหัน จะช่วยตัวเองเรื่องเงินได้อย่างยั่งยืน คุณต้องรู้จักหาข้อมูลและวางแผน หัดลงทุนและหมั่นเก็บออมหน่อย ถ้าไม่เชื่อใจตัวเองหรือไม่เข้าใจตรงไหนให้ปรึกษาผู้เชี่ยวชาญด้านวางแผนการเงินหรือบริษัทต่างๆ ที่ให้คำปรึกษาด้านนี้โดยเฉพาะ ผู้หญิงส่วนใหญ่มักเงินเดือนน้อยกว่าผู้ชายในสายอาชีพเดียวกัน ถึงเวลามาประเมินความสามารถและทักษะการทำงานของคุณ แล้วถามตัวเองว่าคุณสมควรได้ค่าแรงมากกว่านี้หรือเปล่า บางทีคุณอาจได้ค่าแรงน้อยกว่าความเป็นจริงโดยไม่รู้ตัว   เริ่มวางแผน นัดพบเจ้านายเลยเพื่อพูดคุยเรื่องเป้าหมายการทำงานและค่าแรงที่สอดคล้องกัน พูดให้ชัดเจนว่าคุณต้องการอะไร แต่นั่นหลังจากคุณมีความสามารถที่เหมาะสมแล้วนะ แต่ก็อย่าเอาแต่ใจ ต้องมีเหตุผล ฟังความข้างเจ้านายด้วย   นิ่งสงบสยบความเคลื่อนไหว แต่ก็มั่นใจระหว่างการพูดคุย อยู่ได้ด้วยตัวเองคือคุณจัดการและตัดสินใจทุกเรื่องในชีวิตด้วยตัวเอง ก่อนจะทำได้คุณต้องเข้าใจก่อนว่าตัวเองเป็นยังไงกันแน่ การรู้จักและรักตัวเองนี่แหละคือก้าวแรกสู่อิสรภาพของคุณ   จับสังเกตอารมณ์ตัวเอง อารมณ์ต่างๆ ของคุณนี่แหละตัวการชี้นำว่าคุณจะตัดสินใจไปทางไหน เพราะฉะนั้นต้องเฝ้าระวังให้ดี หาให้เจอก่อนว่าคุณมีความสุขกับอะไร และอะไรที่คุณไม่ชอบเอาซะเลย   สภาพแวดล้อมก็มีส่วน คุณต้องสังเกตว่าคุณมีตอบสนองยังไงกับเหตุการณ์และสภาพแวดล้อมต่างๆ ตัดสินใจทุกเรื่องสำคัญด้วยตัวเอง นี่แหละลักษณะสำคัญของผู้หญิงเก่ง แต่จะตัดสินใจได้อย่างมั่นใจ คุณต้องพิจารณาทุกเรื่องให้ถี่ถ้วนซะก่อน บอกเลยว่าเวลาจะตัดสินใจเรื่องสำคัญๆ ต้องถามทั้งใจว่าอยากทำอะไร และถามสมองว่าแบบไหนเหมาะสมที่สุด   ทำลิสต์ความเสี่ยงและผลประโยชน์ของเรื่องนั้นๆ  จากนั้นใช้พิจารณาประกอบว่าอะไรมากน้อยกว่ากัน ตัดสินใจไปแล้วจะเป็นผลดีหรือผลเสียกับคุณ อย่ากลัวที่จะขอคำแนะนำจากคนอื่น ยังไงคุณก็คือคนตัดสินใจอยู่ดี ถือซะว่าศึกษาข้อมูลเพิ่มเติมจากคนที่ไว้ใจไง จินตนาการว่าจะเป็นยังไง ถ้าคุณตัดสินใจแล้วเรื่องนั้นออกข่าวค่ำไปทั่วประเทศ คุณจะอายหรือภูมิใจกันแน่?  ทางที่คุณเลือกสอดคล้องกับความเชื่อ ตัวตน หรือศักดิ์ศรีของคุณหรือเปล่า? บางคนอาจไม่ชอบใจการตัดสินใจของคุณ แต่ขอให้เลือกสิ่งที่คุณคิดว่าถูกว่าดีเข้าไว้ โดยเฉพาะทางเลือกที่เป็นไปในทางเดียวกับความเชื่อ ตัวตน และศักดิ์ศรีของคุณ อยากเป็นสาวมั่นอยู่ได้ด้วยตัวเองก็ต้องรู้จักดูแลอารมณ์และความรู้สึกของตัวเองให้เป็น เริ่มจากรู้และยอมรับอารมณ์อย่างที่เป็นซะก่อน ถ้าเครียดหรือเศร้าก็เพลาๆ ให้ตัวเองบ้าง ทีคนอื่นยังอดทนเกรงใจ แล้วทำไมไม่ทำแบบเดียวกันกับตัวเอง   แต่เรื่องนี้ก็แล้วแต่คน ให้ลองเริ่มจากเรื่องเล็กๆ ที่ทำแล้วสงบใจได้เมื่อจำเป็น อย่างถ้าอยู่ที่ทำงานแล้วมีปัญหา ก็ถอยห่างออกมา ให้เวลาตัวเองสักหน่อย จะหลบไปห้องน้ำล้างหน้าล้างตาให้สดชื่นก็ได้ หรือละสายตาจากอีเมลหนักๆ สักนาทีสองนาที แล้วแชทกับเพื่อนคลายเครียดแทน สัตว์เลี้ยงนี่แหละสุดยอดวิธีคลายเครียด ถ้าคุณเลี้ยงแมวก็ลูบไล้ให้สบายใจเลย รับรองว่าหายเครียดเป็นปลิดทิ้ง หัดอยู่กับตัวเองให้มีความสุข นี่แหละจุดสำคัญของสาวมั่นผู้รักอิสระ ไม่จำเป็นต้องตัวติดกับใครก็หาอะไรทำให้มีความสุขสนุกได้ บางคนอาจไม่ชิน ก็ต้องค่อยๆ ฝึกกันไป  ไปดูหนังคนเดียวดีจะตาย ไม่ต้องพะวงว่าจะมีใครชวนคุยตอนดูตัวอย่างหนัง หรือกลัวจะมีคนมาแย่งป๊อปคอร์น กินข้าวคนเดียว ตอนแรกอาจมีหวาดๆ อายๆ ที่ต้องเดินเข้าร้านแบบฉายเดี่ยว แต่บอกเลยว่าแปลกดีไปอีกแบบ เพราะคุณเลือกเวลาและสถานที่ได้ทันทีตามใจชอบ จะกินน้อยกินมากหรือกินอะไรก็ไม่ต้องคอยขอความเห็นใคร แต่ถ้ากลัวเบื่อ ก็พกหนังสือหรือแมกกาซีนไปด้วยซะเลย คบใครแล้วต้องตัวติดกัน นั่นแหละอุปสรรคใหญ่ของการเป็นสาวมั่นผู้รักอิสระ ประเมินความสัมพันธ์ของคุณด่วน (ทั้งเพื่อน เพื่อนร่วมงาน และคนรู้ใจ) ต้องแน่ใจว่าคุณคบใครแล้วทั้งให้และรับ ไม่ใช่ว่าเอาแต่ตามใจอีกฝ่ายซะจนสูญเสียความเป็นตัวเอง  รุกหน่อยอย่าเอาแต่รับ หมายถึงหัดเผยความในใจบ้างถ้ามีอะไรไม่พอใจหรือคิดว่าไม่เหมาะไม่ควร
เป็นตัวของตัวเอง. เผชิญหน้ากับความกลัว. เปิดใจรับความช่วยเหลือ. คิดบวก. ทำอะไรต้องกล้ารับ. ทำบัญชีรายจ่าย. หาแรงบันดาลใจ. จำกัดงบ. หัดลงทุน. หารายได้เพิ่ม. รู้จักตัวเองให้ลึกซึ้ง. ชีวิตเราต้องเลือกเอง. หัดปลอบใจตัวเอง. อยู่คนเดียวก็สุขและสนุกได้. คบได้แต่อย่าตัวติดกัน.
https://www.wikihow.com/Be-an-Independent-Woman https://www.wikihow.com/Be-an-Independent-Woman https://www.wikihow.com/Be-an-Independent-Woman
Gaining Confidence in Yourself Taking Charge of Your Finances Becoming Emotionally Independent